Վարպետ Մուկուչը (Արմեն Ջիգարխանյան) տարիներով իմաստնացած, իր գործն ու գինը իմացող, սեփական արժանապատվությամբ լի մարդ է: Իզուր է նրա որդինՙ Հովիկը (Շեւչենկոյի անուան դպրոցի աշակերտ Միշա Հովսեփյան) ասում, թե իր հայրն այնքան արժանապատվություն ունի, որ կբավարարի ողջ հանրապետությանը: Բայց սեփական արժանապատվության զգացումը նրան չի բաժանում ընկերներից, որովհետեւ նա բարի է եւ զգայուն: Իսկ Ջիգարխանյանին հանդիսատեսը վաղուց է սիրում: Նոր ֆիլմում, ինչպես միշտ, նա զուսպ է ու խորաթափանց, օժտված է հանդիսատեսին համոզելու մեծ ունակությամբ: